 Gbogbo awọn obinrin patapata kaakiri igboro, igberiko, abule ati ilu to wa nipinlẹ Kwara ni wọn ti jade sita lati sọ pe awọno ko fẹ ẹlomiran nipo gomina to kọja AbdulRahman AbdulRazaq. , ẹni to gbajọba lọdun 2019. Agbarijọ awọn obinrin naa sọ pe iṣẹ gomina wọn, AbdulRazaq ṣi n tẹ awọn lọrun, eyi ti wọn fi n sọ pe saa keji rẹ ti daju.Ẹsẹ ko gbero rara kaakiri ipinlẹ naa, nigba ti awọn obinrin yii tu jade lọpọ yanturu lati polongo wi pe Gomina wọn yii ni kawọn araalu jade dibo fun lakoko idibo to n bọ lọjọ Abamẹta, Satide, to n bọ lọna yii. Wọn ni yatọ si pe Gomina AbdulRazaq n ṣe bẹbẹ nipinlẹ naa nipa awọn akanṣe iṣẹ idagbasoke, ko tun yọwọ awọn obinrin kuro ninu iṣakoso rẹ, pẹlu bo ṣe fi awọn obinrin sipo to jọju ninu eto oṣelu. Lara alakalẹ eto ayajọ ọjọ awọn obinrin to waye laipẹ yii lawọn obinrin ipinlẹ fi imọriri wọn han, ti wọn si jẹ ko di mimọ pe awọn ko nii pada sẹyin lati dibo fun gomina mẹkunnu. 